দক্ষিণ আফ্রিকার বিরুদ্ধেও খেলবেন না হার্দিক!

ওয়েব ডেস্ক : এশিয়া কাপে চোট পেয়েছিলেন ভারতের তারকা অলরাউন্ডার হার্দিক পান্ডিয়া (Hardik Pandya)। তার ফলে এখনও জাতীয় দলে যোগ দিতে পারেননি তিনি। সূত্রের খবর, দক্ষিণ আফ্রিকার (South Africa) বিরুদ্ধে আসন্ন একদিনের সিরিজেও খেলবেন না তিনি। এই সিরিজটি শুরু হবে আগামী ৩০ নভেম্বর। প্রথম ম্যাচ হবে রাঁচিতে। দ্বিতীয় ম্যাচ হবে ৩ ডিসেম্বর, রায়পুরে এবং তৃতীয় ম্যাচ হবে ৬ ডিসেম্বর, বিশাখাপত্তনমে।

এক সর্বভারতীয় সংবাদমাধ্যম সূত্রে খবর, হার্দিকের খেলার কথা ছিল সৈয়দ মুস্তাক আলি ট্রফিতে। তবে সেই পরিকল্পনায় কিছুটা পরিবর্তন এসেছে। তিনি আগামী ৩০ নভেম্বর ও ২ ডিসেম্বর নিজের রাজ্যের হয়ে ম্যাচ খেলবেন। তার পরেই ৯ ডিসেম্বর দক্ষিণ আফ্রিকার বিরুদ্ধে টি২০ সিরিজে জাতীয় দলে যোগ দেবেন তিনি।

আরও খবর : গিল চোট পেতেই খুলল কপাল! গুয়াহাটি টেস্টে বড় দায়িত্বে পন্থ

সূত্রের খবর, ভারতীয় ক্রিকেট বোর্ডের সেন্টার অফ এক্সেলেন্স এখনই হার্দিককে একদিনের জাতীয় দলে যুক্ত করতে চাননি। কারণ তিনি প্রায় দু’মাস ছিলেন ক্রিকেটের বাইরে। ফলে প্রথমে টি২০ খেলিয়েই তাঁকে দলে যুক্ত করতে চাইছেন নির্বাচকরা। বিসিসিআইয়ের (BCCI) এক সূত্রের মতে, টি২০ ম্যাচ গুলিতে ক্রিকেটারদের শারিরীক পরিস্থিতি দেখা হয়। তার পরেই চাপ বাড়ানো হয়

প্রসঙ্গত, কোয়াড্রিসেপস ইনজুরি থেকে ধীরে ধীরে সেরে উঠছেন হার্দিক। সেই কারণে গত কয়েক সপ্তাহ ধরে তিনি ছিলেন বেঙ্গালুরুতে। আর এই চোটের কারণেই এশিয়া কাপে পাকিস্তানের বিরুদ্ধে সেমিফাইনাল খেলতে পারেননি। তার পরে অস্ট্রেলিয়ার বিরুদ্ধে হয়ে যাওয়া সিরিজও মিস করেছেন। প্রোটিয়াদের বিরুদ্ধে এদকদিনের সিরিজেও তাঁকে দেখা যাবে না। তবে তাদের বিরুদ্ধে টি২০ সিরিজে খেলতে পারেন হার্দিক।