চোট পেয়ে শ্রেয়সের অক্সিজেনের মাত্রা নেমে গিয়েছিল ৫০-এ!

ওয়েব ডেস্ক : অস্ট্রেলিয়ার বিরুদ্ধে চোট পেয়ে হাসপাতালের আইসিউতে ভর্তি ছিলেন শ্রেয়স আইয়ার (Shreyas Iyer)। যা নিয়ে উদ্বেগ তৈরি হয়েছিল ক্রিকেট ভক্তদের মধ্যে। তবে তিনি ছাড়া পয়েছেন হাসপাতাল থেকে। কিন্তু কতটা বিপজ্জনক অবস্থায় ছিলেন তিনি? সে বিষয়ে জানা গেল। তবে তিনি কবে আবার মাঠে ফিরবেন? সে নিয়ে আপাতত স্পষ্ট কিছু জানা যায়নি।

এক সংবাদমাধ্যম সূত্রে খবর, ‘ভারতের তারকা ব্যাটারের অক্সিজেনের মাত্রা ৫০-এ নেমে গিয়েছিল। এমনকি, তিনি ১০ মিনিট ঠিক মতো দাঁড়াতে পারেননি। পাশাপাশি অজ্ঞানও হয়ে গিয়েছিলেন শ্রেয়স (Shreyas Iyer)। তবে সেই সময় স্বাভাবিক অবস্থায় আসতে তাঁর আরও কিছুটা সময় লেগেছিল।’ আরও জানা যাচ্ছে, পুরোপুরি ফিট হতে আরও বেশ কিছুটা সময় লাগতে পারে শ্রেয়সের। ফলে দক্ষিণ আফ্রিকার বিরুদ্ধে আসন্ন সিরিজে তাঁর খেলার সম্ভাবনা নেই বলেই ধরে নেওয়া হচ্ছে।

আরও খবর : দৃষ্টিহীন মহিলাদের ক্রিকেট বিশ্বকাপে ভারত! কবে শুরু? জেনে নিন

প্রসঙ্গত, আগামী ৩০ নভেম্বর থেকে দক্ষিণ আফ্রিকার বিরুদ্ধে সিরিজ শুরু হচ্ছে ভারতের (India vs South Africa Series)। কিন্তু সেই সিরিজ খেলতে পারবেন না তিনি। কারণ, আগেই জানা গিয়েছিল, শ্রেয়সের সুস্থ হতে ৬ থেকে ৮ সপ্তাহ সময় লাগতে পারে। এখন জানা যাচ্ছে, ভারতীয় তারকা ক্রিকেটারের সুস্থ হতে হতে জানুয়ারি মাস হয়ে যেতে পারে।

প্রসঙ্গত, অজিদের বিরুদ্ধে তৃতীয় একদিনের ম্যাচে ৪৩ তম ওভারে অ্যালেক্স ক্যারির ক্যাচ ধরতে গিয়ে পড়ে যান শ্রেয়স (Shreyas Iyer)। ক্যাচ ধরলেও, পড়ে গিয়ে কোমরে গুরুতর আঘাত পান তিনি। সেই সময় দেখা গিয়েছিল, অসহ্য যন্ত্রণার মধ্যে রয়েছেন তিনি। সেলিব্রেশনের জন্য সতীর্থরা এলেও, কোমরে হাত দিয়ে মাঠেই শুয়ে পড়েছিলেন ভারতীয় তারকা ক্রিকেটার। তার পরে কোনও রকম উঠে দাঁড়িয়ে মাঠ ছেড়েছিলেন তিনি। তবে ড্রেসিং রুমে গিয়ে শরীর আরও অসুস্থ হলে দ্রুত পদক্ষেপ নেওয়া হয় ভারতীয় বোর্ডের (BCCI) তরফে। তাঁকে ভর্তি করা হয় হাসপাতালে। চোটের জায়গা থেকে রক্তক্ষরণ হয় বলেও জানা গিয়েছিল। তবে আপাতত সুস্থ রয়েছেন শ্রেয়স। হাসপাতাল থেকে ছাড়াও পেয়েছেন তিনি।